בתי הקברות הלאומיים של ארצות הברית

בתי הקברות הלאומיים של ארצות הברית (באנגלית: The United States National Cemetery System) הם מערכת של 151 בתי קברות, שהוקמו בתחומיה של ארצות הברית לשם קבורתם של חללי הכוחות המזוינים שלה, ותיקי כוחות אלו ובני משפחותיהם. רבים מאתרים אלו הוקמו לשם קבורת חיילי צבא האיחוד שנפלו במהלך מלחמת האזרחים האמריקאית.

תולדות בתי הקברות הלאומיים
350px|ממוזער|שמאל|שלט הסבר בבית הקברות הלאומי צ'טנוגה, טנסי
בתי הקברות הלאומיים נוצרו במהלך מלחמת האזרחים האמריקנית ועל רקע הצורך לתת קבורה נאותה לחללים הרבים של מלחמה זו. ב-1862 חוקק הקונגרס חוק שהסמיך את הנשיא לרכוש קרקע שתשמש לבתי קברות לאומיים לחיילים שיפלו בשירות ארצם. בתי הקברות הוקמו באתרי שדות קרב, מחנות צבא, מחנות שבויים, בתי חולים וצמתי מסילות רכבת. חלקם היו בתי קברות שנוסדו עוד לפני חקיקת החוק מ-1862. אחדים מהאתרים שהוכרזו כבתי קברות לאומיים שימשו לקבורת חללי הקונפדרציה של מדינות הדרום, שלחמו במלחמת האזרחים נגד מדינות האיחוד, ובאחרים נקבעו חלקות לחללי הקונפדרציה. ב-1867 חוקק הקונגרס חוק נוסף, אשר הסדיר את שיפור פני בתי הקברות הלאומיים.

ב-1862 הוקמו 14 בתי הקברות הלאומיים הראשונים. ב-1863 נחנך בית הקברות בשדה הקרב של גטיסברג וב-1864 נוסד בית הקברות הלאומי המפורסם ביותר, בארלינגטון שליד וושינגטון הבירה. עד 1872, על רקע המאמץ להביא לקבורה את כל חללי מדינות האיחוד במלחמה, גדל מספרם של בתי הקברות הלאומיים ל-74. דמויות מפתח בהקמתם בשנים אלו היו קצין האפסנאות הראשי של צבא האיחוד מונטגומרי מיגס (Montgomery Meigs) ופקודו אדמונד ברק ויטמן (Edmund Burke Whitman).

עד 1873 נקברו בבתי הקברות הלאומיים רק חללי קרבות. באותה שנה הורחבה הזכאות לקבורה בהם גם לוותיקי מלחמה, שמתו מוות טבעי.

מאז המאה ה-19 גדל בהדרגה מספרם של בתי הקברות הלאומיים על מנת לספק מקומות קבורה לוותיקי הכוחות המזוינים של ארצות הברית ולחלליה בשתי מלחמות העולם. כך, ב-1948 הוקם בהוואי בית הקברות הלאומי של האוקיינוס השקט לזכר הנופלים. גם כיום מוקמים בתי קברות לאומיים חדשים.

ב-1973 העביר הקונגרס כ-80 בתי קברות לאומיים מאחריות מחלקת הצבא של ארצות הברית לאחריות מינהל ותיקי המלחמה (Veterans Administration, הגוף שהפך לימים למחלקה לענייני חיילים משוחררים של ארצות הברית).

בבתי הקברות הלאומיים מוצבות בדרך כלל מצבות בתבניות אחידות, לרוב מצבות לוח זקופות או אופקיות. בחלקם הוצבו אנדרטאות לזכר חללי מלחמת האזרחים, שהוקמו ביזמת יחידות צבא וארגונים שונים.

מספר הקברים ברוב בתי הקברות הלאומיים עומד על אלפים אחדים ועד רבבות. במקצת בתי הקברות שהוקמו באתרים היסטוריים מצויים עשרות קברים בלבד. בבית הקברות ארלינגטון, המבוקש ביותר לקבורה, נקברו כבר כ-300 אלף איש.

למעלה ממחצית בתי הקברות הלאומיים סגורים לקבורה, אם משום היותם אתרים היסטוריים או משום שאזלו מקומות הקבורה בהם.

בתי הקברות הלאומיים ממוקמים ב-40 ממדינות ארצות הברית ובמחוז קולומביה. המדינה בה נמצא מספר בתי הקברות הגדול ביותר (19) היא וירג'יניה, וכמעט כולם הוקמו באתרי מלחמת האזרחים בה.

רבים מבתי הקברות הלאומיים הוכללו במרשם הלאומי של אתרים היסטוריים של ארצות הברית.

זכאות לקבורה
350px|ממוזער|שמאל|בית הקברות הלאומי פורט סנלינג, מינסוטה
זכאותו של אדם להיקבר בבית קברות לאומי נקבעת כיום על פי כללי זכאות מפורטים. ככלל, הזכאים הם ותיקי הכוחות המזוינים של ארצות הברית ששירתו תקופה מינימלית, זכו לשחרור בכבוד ולא הורשעו מעולם בפשע חמור. זכאים לקבורה גם בנות זוגם והתלויים בהם, שהם אזרחים. הקבורה והקמת המצבה נעשות במימון הממשלה הפדרלית.

בבית הקברות ארלינגטון ובחלק מבתי הקברות הלאומיים האחרים נקברים גם אזרחים רמי מעלה שזכו למעמד ציבורי בולט או נשאו במשרות ציבוריות חשובות, לרבות נשיאים של ארצות הברית.

ניהול
בתי הקברות הלאומיים מנוהלים על ידי שלושה גופים ממשלתיים:
מינהל בתי הקברות הלאומיים, הכפוף למחלקה לענייני חיילים משוחררים של ארצות הברית, מנהל 135 בתי קברות לאומיים וכן 33 חלקות בבתי קברות אחרים. נקברו בהם למעלה מ-4 מיליון איש ואשה.
מחלקת הצבא של ארצות הברית, הכפופה למחלקת ההגנה, מנהלת שני בתי קברות ובכללם את בית הקברות ארלינגטון
שירות הפארקים הלאומיים של ארצות הברית מנהל 14 בתי קברות, המצויים בתחומי אתרים היסטוריים ושדות קרב.

אתרים דומים
105 בתי קברות מדינתיים לוותיקי הכוחות המזוינים ממוקמים בתחומי 47 מדינות וטריטוריות של ארצות הברית ומנוהלים על ידיהן.

הוועדה האמריקנית למצבות קרב מנהלת מחוץ לתחומי ארצות הברית 24 בתי קברות צבאיים, שבהם נקברו בעיקר חללי שתי מלחמות העולם.

בתי הקברות
 שם בית הקברות  מדינה  ייסוד  גוף מנהלקאוקוק איווה  1862  מינהל בתי הקברות הלאומייםניו אולבני אינדיאנה  1862  מינהל בתי הקברות הלאומייםאלכסנדריה וירג'יניה  1862  מינהל בתי הקברות הלאומייםבית החיילים והאוויראים של ארצות הברית מחוז קולומביה  1862  מחלקת הצבאאנפוליס מרילנד  1862  מינהל בתי הקברות הלאומייםלואודון פארק מרילנד  1862  מינהל בתי הקברות הלאומייםסייפרס היל ניו יורק  1862  מינהל בתי הקברות הלאומייםפילדלפיה פנסילבניה  1862  מינהל בתי הקברות הלאומייםפורט לוונוורת' קנזס  1862  מינהל בתי הקברות הלאומייםפורט סקוט קנזס  1862  מינהל בתי הקברות הלאומייםדנוויל קנטקי  1862  מינהל בתי הקברות הלאומייםרוק איילנד אילינוי  1863  מינהל בתי הקברות הלאומייםצ'טנוגה דקוטה הדרומית  1863  מינהל בתי הקברות הלאומייםנוקסוויל  טנסי  1863  מינהל בתי הקברות הלאומייםפורט מקפירסון נברסקה  1863  מינהל בתי הקברות הלאומייםבוורלי ניו ג'רזי  1863  מינהל בתי הקברות הלאומייםגטיסברג פנסילבניה  1863  שירות הפארקים הלאומייםלבנון קנטקי  1863  מינהל בתי הקברות הלאומייםקייב היל  קנטקי  1863  מינהל בתי הקברות הלאומייםבופורט קרוליינה הדרומית  1863  מינהל בתי הקברות הלאומייםסולסברי קרוליינה הצפונית  1863  מינהל בתי הקברות הלאומייםמאונד סיטי אילינוי  1864  מינהל בתי הקברות הלאומייםארלינגטון וירג'יניה  1864  מחלקת הצבאשאלמט לואיזיאנה  1864  שירות הפארקים הלאומייםבטלגראונד מחוז קולומביה  1864  שירות הפארקים הלאומייםוודלואון ניו יורק 1864  מינהל בתי הקברות הלאומייםנורת' אלטון אילינוי  1865  מינהל בתי הקברות הלאומייםקמפ באטלר אילינוי  1865  מינהל בתי הקברות הלאומייםרוק איילנד-קונפדרציה אילינוי  1865  מינהל בתי הקברות הלאומייםמוביל אלבמה  1865  מינהל בתי הקברות הלאומייםבאלס בלאף וירג'יניה  1865  מינהל בתי הקברות הלאומייםפרדריקסברג וירג'יניה  1865  שירות הפארקים הלאומייםסטונס ריוור טנסי  1865  שירות הפארקים הלאומייםטוגוס מיין  1865  מינהל בתי הקברות הלאומייםמיל ספרינגס קנטקי  1865  מינהל בתי הקברות הלאומייםראלי קרוליינה הצפונית  1865  מינהל בתי הקברות הלאומייםקונפדרט מאונד אילינוי  1866  מינהל בתי הקברות הלאומייםקראון היל אינדיאנה  1866  מינהל בתי הקברות הלאומייםמריאטה ג'ורג'יה  1866  מינהל בתי הקברות הלאומייםסיטי פוינט וירג'יניה  1866  מינהל בתי הקברות הלאומייםקולד הארבור וירג'יניה  1866  מינהל בתי הקברות הלאומייםדאנוויל וירג'יניה  1866  מינהל בתי הקברות הלאומייםפורט הריסון וירג'יניה  1866  מינהל בתי הקברות הלאומייםגלנדייל וירג'יניה  1866  מינהל בתי הקברות הלאומייםהמפטון וירג'יניה  1866  מינהל בתי הקברות הלאומייםריצ'מונד וירג'יניה  1866  מינהל בתי הקברות הלאומייםסוון פיינס וירג'יניה  1866  מינהל בתי הקברות הלאומייםוינצ'סטר וירג'יניה  1866  מינהל בתי הקברות הלאומייםפופולר גרוב וירג'יניה  1866  שירות הפארקים הלאומייםיורקטאון וירג'יניה  1866  שירות הפארקים הלאומייםנשוויל  טנסי  1866  מינהל בתי הקברות הלאומייםשילו טנסי  1866  שירות הפארקים הלאומייםפורט הדסון לואיזיאנה  1866  מינהל בתי הקברות הלאומייםקסרקטיני ג'פרסון מיזורי  1866  מינהל בתי הקברות הלאומייםקורינת מיסיסיפי  1866  מינהל בתי הקברות הלאומייםנאצ'ז מיסיסיפי  1866  מינהל בתי הקברות הלאומייםפורט בייארד ניו מקסיקו  1866  מינהל בתי הקברות הלאומייםקמפ נלסון קנטקי  1866  מינהל בתי הקברות הלאומייםדייטון אוהיו  1867  מינהל בתי הקברות הלאומייםפאייטוויל ארקנסו  1867  מינהל בתי הקברות הלאומייםפורט סמית' ארקנסו  1867  מינהל בתי הקברות הלאומייםממפיס דקוטה הדרומית  1867  מינהל בתי הקברות הלאומייםקולפפר וירג'יניה  1867  מינהל בתי הקברות הלאומייםפורט דונלסון טנסי  1867  שירות הפארקים הלאומייםסן אנטוניו טקסס  1867  מינהל בתי הקברות הלאומייםאלכסנדריה לואיזיאנה  1867  מינהל בתי הקברות הלאומייםבאטון רוז' לואיזיאנה  1867  מינהל בתי הקברות הלאומייםג'פרסון סיטי מיזורי  1867  מינהל בתי הקברות הלאומייםספרינגפילד מיזורי  1867  מינהל בתי הקברות הלאומייםויקסברג מיסיסיפי  1867  שירות הפארקים הלאומייםאנטיטם מרילנד  1867  שירות הפארקים הלאומייםוילמינגטון קרוליינה הצפונית  1867  מינהל בתי הקברות הלאומייםניו ברן קרוליינה הצפונית  1867  מינהל בתי הקברות הלאומייםפורט גיבסון אוקלהומה  1868  מינהל בתי הקברות הלאומייםסיטקה אלסקה  1868  מינהל בתי הקברות הלאומייםליטל רוק ארקנסו  1868  מינהל בתי הקברות הלאומייםסטאונטון וירג'יניה  1868  מינהל בתי הקברות הלאומייםגרפטון וירג'יניה המערבית  1868  מינהל בתי הקברות הלאומייםברנקס פלורידה  1868  מינהל בתי הקברות הלאומייםלקסינגטון קנטקי  1868  מינהל בתי הקברות הלאומייםפרסקוט אריזונה  1869  מינהל בתי הקברות הלאומייםאלטון אילינוי  1870  מינהל בתי הקברות הלאומייםסנטה פה ניו מקסיקו  1870  מינהל בתי הקברות הלאומייםפלורנס קרוליינה הדרומית  1872  מינהל בתי הקברות הלאומייםפינס פוינט ניו ג'רזי  1875  מינהל בתי הקברות הלאומייםפורט מיד דקוטה הדרומית  1878  מינהל בתי הקברות הלאומייםקמפ צ'ייס-קונפדרציה אוהיו  1879  מינהל בתי הקברות הלאומייםקאסטר מונטנה  1879  שירות הפארקים הלאומייםבאת' ניו יורק  1879  מינהל בתי הקברות הלאומייםסנט אוגוסטין פלורידה  1881  מינהל בתי הקברות הלאומייםקווינסי אילינוי  1882  מינהל בתי הקברות הלאומייםפורט רוזקרנס קליפורניה  1882  מינהל בתי הקברות הלאומייםסן פרנסיסקו קליפורניה  1884  מינהל בתי הקברות הלאומייםלוונוורת' קנזס  1886  מינהל בתי הקברות הלאומייםפורט לוגן קולורדו  1887  מינהל בתי הקברות הלאומייםפורט ליון קולורדו  1887  מינהל בתי הקברות הלאומייםלוס אנג'לס קליפורניה  1889  מינהל בתי הקברות הלאומייםמריון אינדיאנה  1890  מינהל בתי הקברות הלאומייםפורט בליס טקסס  1894  מינהל בתי הקברות הלאומייםרוזנבורג אורגון  1897  מינהל בתי הקברות הלאומייםדנוויל אילינוי  1898  מינהל בתי הקברות הלאומייםהמפטון (המרכז הרפואי לוותיקי צבא) וירג'יניה  1898  מינהל בתי הקברות הלאומייםהוט ספרינגס דקוטה הדרומית  1902  מינהל בתי הקברות הלאומייםמאונטיין הום  טנסי  1903  מינהל בתי הקברות הלאומייםאנדרו ג'ונסון  טנסי  1906  שירות הפארקים הלאומייםפוינט לוקאאוט מרילנד  1910  מינהל בתי הקברות הלאומייםפורט סם יוסטון טקסס  1926  מינהל בתי הקברות הלאומייםזכרי טיילור קנטקי  1926  מינהל בתי הקברות הלאומייםקונפדרט סטוקדייל אוהיו  1931  מינהל בתי הקברות הלאומייםביי פיינס פלורידה  1933  מינהל בתי הקברות הלאומייםבילוקסי מיסיסיפי  1934  מינהל בתי הקברות הלאומייםלונג איילנד ניו יורק  1936  מינהל בתי הקברות הלאומייםפורט סנלינג  מינסוטה  1939  מינהל בתי הקברות הצבאייםבולטימור מרילנד  1941  מינהל בתי הקברות הלאומייםשער הזהב קליפורניה  1941  מינהל בתי הקברות הלאומייםפורט ריצ'רדסון אלסקה  1942  מינהל בתי הקברות הלאומייםקרוויל טקסס  1943  מינהל בתי הקברות הלאומייםפורט קאסטר מישיגן  1943  מינהל בתי הקברות הלאומייםבלאק הילס דקוטה הדרומית  1948  מינהל בתי הקברות הלאומייםבית הקברות של האוקיינוס השקט לזכר הנופלים הוואי  1948  מינהל בתי הקברות הלאומייםפוארטו ריקו פוארטו ריקו  1949  מינהל בתי הקברות הלאומייםוילאמט אורגון  1950  מינהל בתי הקברות הלאומייםאיגל פוינט אורגון  1952  מינהל בתי הקברות הלאומייםיוסטון טקסס  1965  מינהל בתי הקברות הלאומייםמסצ'וסטס מסצ'וסטס  1973  מינהל בתי הקברות הלאומייםאינדיאנטאון גפ פנסילבניה  1976  מינהל בתי הקברות הלאומייםריוורסייד קליפורניה  1976  מינהל בתי הקברות הלאומייםאריזונה אריזונה  1978  מינהל בתי הקברות הלאומייםקלוורטון ניו יורק  1978  מינהל בתי הקברות הלאומייםקואנטיקו וירג'יניה  1983  מינהל בתי הקברות הלאומייםפורט מיצ'ל אלבמה  1987  מינהל בתי הקברות הלאומייםוירג'יניה המערבית וירג'יניה המערבית  1987  מינהל בתי הקברות הלאומייםפלורידה פלורידה  1988  מינהל בתי הקברות הלאומייםפורט מקינק פוסט מישיגן  1990  מינהל בתי הקברות הלאומייםעמק סן חואקין קליפורניה  1990  מינהל בתי הקברות הלאומייםטהומה וושינגטון  1993  מינהל בתי הקברות הלאומייםאברהם לינקולן אילינוי  1999  מינהל בתי הקברות הלאומייםג'רלד ב.ה. סולומון סרטוגה ניו יורק  1999  מינהל בתי הקברות הלאומייםאוהיו וסטרן רזרב אוהיו  2000  מינהל בתי הקברות הלאומייםדאלאס-פורט וורת' טקסס  2000  מינהל בתי הקברות הלאומייםפורט סיל אוקלהומה  2001  מינהל בתי הקברות הלאומייםהאגמים הגדולים מישיגן  2005  מינהל בתי הקברות הלאומייםג'ורג'יה ג'ורג'יה  2006  מינהל בתי הקברות הלאומייםעמק סקרמנטו קליפורניה  2006  מינהל בתי הקברות הלאומייםסרסוטה פלורידה  2008  מינהל בתי הקברות הלאומייםדרום פלורידה פלורידה  2008  מינהל בתי הקברות הלאומייםפורט ג'קסון קרוליינה הדרומית  2008  מינהל בתי הקברות הלאומייםאלבמה  אלבמה  2009  מינהל בתי הקברות הלאומייםג'קסונוויל פלורידה  2009  מינהל בתי הקברות הלאומייםוושינגטון קרוסינג פנסילבניה  2009  מינהל בתי הקברות הלאומייםבייקרספילד קליפורניה  2009  מינהל בתי הקברות הלאומייםמיראמר קליפורניה  2010  מינהל בתי הקברות הלאומייםלואיזיאנה לואיזיאנה  2012  מינהל בתי הקברות הלאומייםקייפ קנוורל פלורידה  2012  מינהל בתי הקברות הלאומייםילוסטון מונטנה  2014  מינהל בתי הקברות הלאומייםטלהסי פלורידה  2015  מינהל בתי הקברות הלאומייםאומהה נברסקה  2016  מינהל בתי הקברות הלאומייםפייקס פיק קולורדו  בהקמה  מינהל בתי הקברות הלאומיים

קישורים חיצוניים

 מינהל בתי הקברות הלאומיים, באתר המחלקה לענייני חיילים משוחררים של ארצות הברית
 רשימת בתי הקברות שבניהול מינהל בתי הקברות הלאומיים
 כללי הזכאות לקבורה בבית קברות לאומי
 בתי קברות לאומיים, באתר שירות הפארקים הלאומיים של ארצות הברית

הערות שוליים

*
קטגוריה:בעקבות מלחמת האזרחים האמריקנית